VS002478
Datum: 2001-09-28T02:00:00.000+02:00
datum_sodbe_i_stopnje: 2008-04-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - izguba okončin in drugih organov in njihove posledice
fischer: zelo hudi primeri
odskodnina: 116.000 EUR - končni znesek odškodnine je bil ustrezno zmanjšan glede na 35% soodgovornost oškodovanca (vožnja v vinjenem stanju)
opombe: II Ips 840/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Nezaposlen, pripravljal se je na zaposlitev v tujini, pred tem pa je delal kot pomožni zidar.

## Škodni dogodek

Prometna nesreča – vanj kot voznika motornega kolesa je v križišču trčilo osebno vozilo, ki je deloma vozilo po nasprotnem pasu. Razmerje odgovornosti je bilo določeno na 35 (oškodovanec) : 65 (voznik motornega vozila).

## Poškodba

Zmečkanje levega stegna in goleni, zaradi česar je bila potrebna nadkolenska amputacija, pretres možganov.

## Telesne bolečine

28.000 EUR Hude bolečine – 29 dni, občasne hude bolečine – 6 dni, trajne lahke bolečine – 1 mesec in pol, občasne lahke bolečine trpi še vedno ob vremenskih spremembah, preutrujenosti in ob ožuljenju krna. Od maja 2003 trpi fantomske bolečine zaradi izgubljenega uda – srednje hude do občasne ali stalne, zato občasno potrebuje analgetike. Tudi te bolečine bo trpel v bodoče. Trpi tudi zaradi glavobolov.

#### Hospitalizacija

70 dni, 2 dni v bloku intenzivne terapije, operacija pod splošno narkozo, operacija v spinalnem bloku

#### Ambulantno zdravljenje

14x.

#### Nevšečnosti med zdravljenjem

15x izpostavljen ionizirajočemu žarčenju, 2 dni priključen na umetna pljuča, 2 dni cevka za dihanje v sapniku, 3 dni cevka za odvod urina, 3 dni cevka v hrbteničnem kanalu, prejemanje antibiotikov 3 tedne, anestezije, 8 dni povišane telesne temperature, prejemanje sredstev proti strjevanju krvi, izkrvavitveni šok, 8 ur po operaciji mrtvouden v spodnjem delu telesa, 2 meseca ležanja, odvisnosti od tuje pomoči, pol leta hoja z berglami in nezmožnost za delo stoje ali med hojo in z oteženo osebno higieno, privajanje na hojo s protezo, 4 mesece dnevnega povijanja krna, vnetje krna pol leta, učiti se je moral hoje.

## Strah

10.000 EUR Intenziven in dolgotrajen sekundarni strah se je pojavljal z zakasnitvijo in po fragmentih, strah za izid zdravljenja – ves čas zdravljenja; strha pred bodočim življenjem saj ni poročen, nima otrok, zato je bil po prihodu domov odvisen od tuje pomoči, ki mu jo zdaj nudi ostarela mama; je brez zaposlitve in ga je strah za eksistenco.

## Zmanjšanje življenjske aktivnosti

65.000 EUR Nezmožen za tek, skakanje, hitro hojo, manj zmožen za hojo po stopnicah, po strmem in neravnem terenu in za dolgo hojo in stojo, klečanje, počepanje, nošnjo težkih bremen. Večine fizičnih del ne more opravljati, težko se kopa, umiva, hitro mu zdrsne. Ko ga proteza ožuli, mora uporabljati bergle, zato je takrat odvisen od tuje pomoči. Zaposlitve ne dobi. Zaradi pretresa možganov je imel motnje spomina in čustvovanja ter zbranosti in je zmanjšano zmožen za intelektualno delo. Stopnja duševnih bolečin niha, občasno pada v depresijo.

## Skaženost

13.000 EUR Leva noga je zaradi amputacije nad kolenom krajša za 51 cm, volumne stegenskih mišic je zmanjšan za 15 cm. Hoja s protezo oziroma berglami. Na koži ima diskoloracije, brazgotine so dobro opazne, neenakomernost hoje je opazna. Za popravek videza ni možnosti.

---

ZOR člen 200, 203